«9 ուժեր մասնակցում են խորհրդարանական ընտրություններին, և դուք պետք է ընտրություն կատարեք: Ընտրություն կատարելը մի ձև ունի՝ համեմատություն անցկացնելն է, պետք է ընտրես քեզ հարազատին: Մենք ճակատներս բաց, հանգիստ խղճով կարող ենք ասել, որ ՀՅԴ-ն իր առօրյա գործունեության ընթացքում երբեք իր սկզբունքների, իր ազգային, սոցիալական նպատակներից հետ չի կանգնել։ Մենք ուրիշ կուսակցությունների պես չենք հայտարարում մի բան, անում մեկ այլ բան, մի օր հետո էլ արդարանում: Մեր կուսակցությունն ինչ խնդիրներ դրել է իր առաջ ի սկզբանե, հետևողականորեն, համառ աշխատանքով փորձել է հասնել դրանց լուծմանը: Ես ձեզ երաշխավորում եմ, որ մենք եղել ենք և՛ ընդդիմության, և՛ իշխանության մաս, բայց մեր նպատակները չեն փոխվել»,-ասաց նա։